দুই ক্রিকেটারের বিরুদ্ধে ভয়ঙ্কর অভিযোগ। বড় অঙ্কের জরিমানা ধার্য করা হয়েছে সেই দুই ক্রিকেটারের জন্য। একজনকে দিতে হবে সাড়ে ১২ লাখ টাকা। অন্য জনকে ১২ লাখ। কিন্তু সেই দুই ক্রিকেটারের বিরুদ্ধে অভিযোগটা কী?
বাংলাদেশের জাতীয় দলের দুই ক্রিকেটার আল আমিন ও সাব্বির রহমানের বিরুদ্ধে বড়সড় অভিযোগ। আল আমিনকে সাড়ে বারো লাখ টাকা জরিমানা করা হয়েছে। সাব্বির রহমানকে ১২ লাখ। বিসিবি অর্থাৎ বাংলাদেশ ক্রিকেট বোর্ডের বিজ্ঞপ্তিতে বলা হয়েছিল, ‘মাঠের বাইরে গুরুতর শৃঙ্খলাভঙ্গে’র অপরাধে এই শাস্তি দেওয়া হয়েছে দুই ক্রিকেটারকে। বাংলাদেশ ক্রিকেট বোর্ড পরিষ্কার করে জানাতে চায়নি দুই ক্রিকেটারের অপকীর্তির কথা। বিসিবি জানায়নি বলে যে দুই ক্রিকেটারের কুকীর্তি গোপন থেকেছে, এমনটা নয়।

দুই অপরাধী। আল আমিন ও সাব্বির রহমান।
হোটেল রুমে নিয়মবহির্ভূতভাবে নারী-অতিথি নিয়ে যাওয়ার অপরাধেই বিশাল অঙ্কের জরিমানা করা হয়েছে সাব্বির ও আল আমিনকে। বাংলাদেশের এক সংবাদমাধ্যমে প্রকাশ, বিপিএল (বাংলাদেশ প্রিমিয়ার লিগ) গভর্নিং কাউন্সিলের সচিব এর বাইরে কিছু বলতে না-চাইলেও, সেই দেশের ক্রিকেটমহলে জোর গুঞ্জন— সাব্বির ও আল আমিন অবৈধ যৌনাচারে লিপ্ত ছিলেন। একটি সূত্র মারফত জানা গিয়েছে, বাংলাদেশ প্রিমিয়ার লিগের চট্টগ্রাম পর্বে হোটেলে অসামাজিক কর্মকাণ্ডে জড়িয়ে পড়েন ওই দুই জাতীয় ক্রিকেটার। আর সেই জন্যই দুই জাতীয় ক্রিকেটারকে বিশাল অঙ্কের জরিমানা করা হয়েছে।
আরও পড়ুন
ইন্দো-বাংলাদেশ করিডোর চালু করার দাবি দু’দেশের মানুষের
ভারতের সাফল্যে কি ঈর্ষাবোধ করে বাংলাদেশ? জেনে নিন বাংলাদেশের মনের দুঃখ
তাঁদের ছেড়ে পাকিস্তানকে সমর্থন কেন? কলকাতার আচরণে এখনও শোকস্তব্ধ বাংলাদেশ